OpenLLM-France/wikimedia huggingface dataset:
# Vamos Uruguay

Vamos Uruguay és un sector polític del Partit Colorado de l'Uruguai que va ser creat el 2007, després d'una trobada de dirigents a la ciutat de Trinidad, capital del departament de Flores. El sector va ser integrat inicialment per l'exministre Guillermo Stirling, Ope Pasquet, Alberto Brause i Germán Cardoso, sota el lideratge de Pedro Bordaberry.
És un moviment o partit catch-all, també conegut com a "big tent" (gran carpa), el qual busca atreure persones de punts de vista diversos. Normalment no s'adhereix a cap ideologia massa específica ni aplica criteris estrictes, amb la finalitat de captar més simpatitzants.
Actualment, és el sector polític del candidat presidencial Pedro Bordaberry i té tres diputats al parlament de l'Uruguai: Germán Cardoso, Daniel Bianchi i Gonzalo Texeira.

## Referències

* 1 2 3 (castellà) Article de El País: "Diputados: el 13% cambió de sector de cara a las elecciones" Arxivat 2010-05-07 a Wayback Machine.
* ↑ (castellà) Recomposició política - 19 de juny

## Enllaços externs

* Pàgina web oficial de Vamos Uruguay (castellà)
* Pàgina web oficial de Vamos Montevideo (castellà)
# Troanella

La Troanella (Ligustrum ovalifolium) (en anglès coneguda també com a Korean privet, California privet, garden privet, o oval-leaved privet) és una espècie del gènere Ligustrum utilitzada en jardineria.
Aquesta espècie és nativa del Japó i Corea.

## Etimologia

Ligustrum significa "cola". Va ser nomenat per Plini i Virgili. L'epítet específic llatí ovalifolium significa "fulla ovalada".

## Referències

* ↑ [25 May 2017] English Names for Korean Native Plants. Pocheon: Korea National Arboretum, 2015, p. 518. ISBN 978-89-97450-98-5.
* ↑ «BSBI List 2007 (xls).». Botanical Society of Britain and Ireland. Archived from the original (xls) on 2015-06-26. Retrieved 2014-10-17.. Arxivat de l'original el 2014-10-23. [Consulta: 11 abril 2022].
* 1 2 Bellarmine University: Ligustrum ovalifolium (California Privet)
* ↑ Gledhill, David (2008). "The Names of Plants". Cambridge University Press. ISBN 9780521866453 (hardback), ISBN 9780521685535 (paperback). p 237
* ↑ Harrison, Lorraine. RHS Latin for Gardeners. United Kingdom: Mitchell Beazley, 2012. ISBN 978-1845337315.
# Tro Bro Leon 2022

La Tro Bro Leon 2022 fou la 38a edició de la Tro Bro Leon. La cursa es disputà el 15 de maig de 2022 amb un recorregut de 207,8 km. La cursa formava part de l'UCI ProSeries 2022, en la categoria 1.Pro. La cursa també formava part de la Copa de França de ciclisme. El vencedor final fou Hugo Hofstetter (Arkéa-Samsic), que s'imposà a l'esprint a Luca Mozzato (B&B Hotels-KTM). Connor Swift (Arkéa-Samsic) completà el podi.

## Equips

L'organització convidà a 22 equips a prendre part en aquesta cursa.

## Classificació final

Fonts: ProCyclingStats Cycling Quotient Cycling Archives :

## Referències

* ↑ «Hugo Hofstetter wins Tro-Bro Léon». CyclingNews, 15-05-2022. [Consulta: 22 maig 2022].
* ↑ «Startlist for Tro-Bro Léon 2022». [Consulta: 5 juliol 2022].

## Enllaços externs

* Web oficial
# Trogon citreolus

Trogon citreolus és una espècie d'ocell de la família dels trogònids (Trogonidae) que habita boscos i matolls del vessant mexicà del Pacífic.
En diverses llengües rep el nom de "trogon citrí" (Anglès: Citreoline Trogon. Francès: Trogon citrin).
# Trogon cuablanc

El trogon cuablanc (Trogon chionurus) és una espècie d'ocell de la família dels trogònids (Trogonidae) que habita zones boscoses a les terres baixes de Panamà, Colòmbia i l'Equador.

## Referències

* ↑ Trogon cuablanc a CERCATERM Rev. 06/05/2012
# Velký Rozsutec

El Veľký Rozsutec és una muntanya de 1.609 metres situada a la serralada de Malá Fatra a la regió de Žilina, Eslovàquia. El cim es troba a la part nord de Malá Fatra, anomenada Krivánska Malá Fatra i forma part del Parc Nacional de Malá Fatra així com de la Reserva Natural Nacional de Rozsutec des de 1967.
Al Veľký Rozsutec i l'àrea circumdant i proliferen diferents espècies de plantes i animals, algunes d'elles endèmiques, i conté un rar terreny càrstic.

## Enllaços externs

* Reserva Natural Nacional de Rozsutec
* Panorama virtual de 360° des del cim el dia 20/9/2007 Arxivat 2007-12-14 a Wayback Machine.
# Tràfic negrer

El tràfic negrer era el transport forçat de negres esclaus cap a Amèrica o altres colònies europees durant el període colonialista. L'esclavatge va ser practicat per molts pobles en diferents regions des d'èpoques antigues: a Egipte, a la Grècia Antiga, a Roma... Normalment eren esclavitzats els presoners de guerra. Tanmateix durant l'Edat moderna, sobretot a partir del descobriment d'Amèrica, l'esclavatge va tenir com a objecte la població negre que va ser utilitzada com una mercaderia més, no com a éssers humans, que s'intercanviava per objectes per després fer-la treballar als camps de cotó o de sucre. Aquestes poblacions varen ser maltractades, menystingudes, matades, violades,... pels europeus colons (Regne de França, Regne de Portugal, Espanya, Holanda i Regne d'Anglaterra) dins d'un cercle comercial que porta el nom de “comerç triangular”. No se sap ben bé la quantitat de gent que va ser objecte d'aquest tracte, però se sap, aproximadament, que al segle xviii hi havia més de 6 milions de negres circulant d'un costat a l'altre. Més tard els Estats Units també van comercialitzar amb negres, cosa que fa provocar una guerra civil. Les embarcacions europees no tenien cap mena de miraments a descarregar la càrrega negrera (els esclaus negrers eren col·locats dins les càrregues dels vaixells com a mercaderia) si l'embarcació patia un enfonsament. La falta de condicions que se'ls va donar va provocar un alt percentatge de mort. Les malalties dins les embarcacions es multiplicaven.

## Vegeu també

* Esclavisme a Catalunya
* Comerç d'esclaus atlàntic

## Referències

* 1 2 3 4 Olivier Pétré-Grenouilleau, La traite des Noirs, Paris, Que sais-je? PUF, 1997
* ↑ Bueno, Eduardo. Brasil: uma história (en portuguès brasiler). Atica, 2003, p. 112-116. ISBN 978-85-08-08213-1.
# Unión Conservadora

La Unió Conservadora va ser un grup polític espanyol fundat al voltant de 1898 amb Francisco Silvela com a figura destacada. Sorgí com a facció dissident del Partit Liberal Conservador el 1891, defensant una administració més íntegra. Després de la mort d'Antonio Cánovas del Castillo, es va convertir en una nova coalició amb un programa regeneracionista i descentralitzador. Va arribar al poder el març de 1899, però va fracassar en atraure el suport de la burgesia conservadora a causa de les impopulars mesures fiscals. A Catalunya i al País Valencià va comptar amb suports destacats com Teodor Llorente i Olivares.

## Referències

* ↑ «Unión Conservadora | enciclopedia.cat». [Consulta: 20 febrer 2024].
# Villahermosa del Campo

Villahermosa del Campo és un municipi d'Aragó situat a la província de Terol i enquadrat a la comarca de Jiloca.
# Vallée Sud Grand Paris

La Vallée Sud Grand Paris és una de les divisions o Établissement public territorial de la Metròpoli del Gran París. Creada al 2016, substitueix les antigues Comunitats d'aglomeració d'Hauts-de-Bièvre i Sud de Seine, així com la Comunitat de comunes de Châtillon-Montrouge.
Està formada per 11 municipis que pertanyen al districte d'Antony del departament dels Alts del Sena.

## Municipis

* Antony
* Bagneux
* Bourg-la-Reine
* Châtenay-Malabry
* Châtillon
* Clamart
* Fontenay-aux-Roses
* Malakoff
* Montrouge
* Le Plessis-Robinson
* Sceaux

## Referències

* ↑ Vallée Sud-Grand Paris

## Enllaços externs

* Pàgina oficial Arxivat 2016-07-29 a Wayback Machine.
# Vallée de l'Ernz

Vallée de l'Ernz (Ärenzdall en luxemburguès) és una comuna al nord de Luxemburg, al cantó de Diekirch. Va ser creada l'1 de gener de 2012 a partir de les anteriors comunes d'Ermsdorf i de Medernach. Té una àrea de 39.73 km². Comprèn les viles de Eppeldorf, Ermsdorf, Folkendange, Medernach, Savelborn i Stegen.

## Referències

* ↑ «Mémorial A, 2011, No. 110» (PDF) (en francès). Service central de législation. Arxivat de l'original el 2013-10-19. [Consulta: 2 gener 2012].
# Vicent Esteve i Montalvà

Vicent Esteve i Montalvà (Alzira, la Ribera Alta, 19 de febrer de 1956 - València, 30 de març de 2018) va ser un mestre i sindicalista valencià.
Fill d'un collidor i una treballadora de magatzem de taronja, des de molt jove, ja amb només 9 anys, va tenir clara la seva vocació per a exercir de mestre. Després de treballar a la indústria local d'Alzira i d'opositar a l'administració pública, després de l'aprovació de la Llei d'ús i ensenyament del valencià li va permetre accedir a l'ensenyament del valencià que aleshores s'incorporara a les aules. Va començar a exercir de mestre al País Valencià, a Torrent, La Serrania, Sagunt, València, etc. El seu compromís amb l'escola, la llengua i el seu país el van portar a implicar-se amb el sindicalisme, i més concretament amb el Sindicat de Treballadors de l'Ensenyament del País Valencià, l'STEPV, el seu sindicat, on va anar adquirint responsabilitats fins a arribar a ser membre del seu Secretariat Nacional, i també del Secretariat Confederal de l'STES (on va ser responsable de la política educativa, coordinant les negociacions amb el ministeri) o de la Intersindical Valenciana. Va estar implicat a Escola Valenciana, al Consell Escolar Valencià, a la Mesa per l'Ensenyament del Valencià, a les Escoles d'Estiu i als Moviments de Renovació Pedagògica o a l'Observatori Estatal de la Convivència Escolar. Totes aquestes responsabilitats les va alternar amb la seva principal vocació com a mestre a l'ensenyament primari, tot i que la seva necessitat per saber i comprendre el seu país el van portar a llicenciar-se en Història. Va col·laborar en diverses publicacions, amb nombrosos articles d'opinió i de propostes educatives de tota classe en la premsa sindical, com l'Allioli o El Clarión, i també en la premsa especialitzada, com Escuela o Comunidad Escolar.

## Referències

* 1 2 Cadenes, Núria «Comiat al mestre i sindicalista valencià Vicent Esteve». VilaWeb, 30-03-2018 [Consulta: 30 març 2018].
* 1 2 3 Blanco Paz, Joan «Ens deixa Vicent Esteve, històric dirigent d'STEPV i Escola Valenciana». El Temps, 30-03-2018 [Consulta: 30 març 2018].
* ↑ «Mor Vicent Esteve, membre destacat de l'STEPV i impulsor d'Intersindical Valenciana». Diari La Veu, 30-03-2018 [Consulta: 30 març 2018].
# Vicent Ferrer (abat de Poblet)

Vicent Ferrer (València, ? - Poblet, Conca de Barberà, 1411) fou abat de Poblet (1393-1409) i oncle de Sant Vicent Ferrer.
Darrere de l'altar major de Santa Maria de Poblet podem veure l'escut heràldic d'aquest abat: en camper d'or, tres ferradures, ben col·locades (dos i una), se suposa que d'atzur, i que corresponen al llinatge dels Ferrer (llinatge originari de Palamós i que s'estengué a Mallorca, València i Aragó).
Sembla que aquest abat es va trobar implicat en qüestions del Cisma, per la seva actitud en favor de Roma, poc favorable a Benet XIII, el Papa Luna, fou deposat renunciant a l'abadia en favor del monjo Jaume Carbó, qui el succeí com abat.

## Referències

* ↑ «Vicent Ferrer (abat de Poblet)». Gran Enciclopèdia Catalana. Barcelona: Grup Enciclopèdia Catalana.
# Unai Iturriaga

Unai Iturriaga Zugaza-Artaza (Durango, Biscaia, 1974 -) és un bertsolari i escriptor en èuscar.

## Obra

* "Berandu da gelditzeko". Susa, 1999.

## Enllaços externs

* Literaturaren Zubitegian
# Verkhni Torei

Verkhni Torei (en rus: Верхний Торей) és un poble de la República de Buriàtia, a Rússia, segons el cens del 2010 tenia 581 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
# Verkhniokurgànne

Verkhniokurgànne (en (ucraïnès): Верхньокурганне) és un poble de la República Autònoma de Crimea a Ucraïna, que el 2014 tenia 634 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22.
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Verandalux (equip ciclista)

L'equip Verandalux va ser un equip ciclista belga, de ciclisme en ruta que va competir entre 1984 i 1985.

## Corredor millor classificat en les Grans Voltes

| Any | Giro d'Itàlia | Tour de França | Volta a Espanya |
| 1984 | - | - | - |
| 1985 | - | 88.º Adri van Houwelingen | - |

## Principals resultats

* Nokere Koerse: Jan Bogaert (1984)
* Milà-Sanremo: Hennie Kuiper (1985)
* Gran Premi del 1r de maig - Premi d'honor Vic de Bruyne: Jan Bogaert (1985)

### A les grans voltes

* Giro d'Itàlia
** 0 participacions
* Tour de França
** 1 participacions (1985)
** 0 victòries d'etapa:
** 0 classificació finals:
** 0 classificacions secundàries:
* Volta a Espanya
** 0 participacions

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Vittorio Veneto

Vittorio Veneto (en vènet Vitòrio) és un municipi italià, de llengua vèneta, situat a la regió de Vèneto i a la província de Treviso. L'any 2001 tenia 29.229 habitants.
És cèlebre internacionalment per la batalla de Vittorio Veneto (octubre-novembre 1918), que marcà el final de la Primera Guerra Mundial al front itàlic.
# Villiers-Saint-Denis

Villiers-Saint-Denis és un municipi francès situat al departament de l'Aisne i a la regió dels Alts de França. L'any 2017 tenia 1127 habitants.

## Demografia

El 2007 tenia 1.036 habitants, 344 famílies i 394 habitatges

## Economia

El 2007 la població en edat de treballar era de 688 persones. Hi havia 32 establiments. L'any 2000 hi havia 20 explotacions agrícoles que conreaven un total de 52 hectàrees.
El 2009 hi havia una escola elemental, un hospital de tractaments de curta durada, un de tractaments de mitja durada (seguiment i rehabilitació) i un psiquiàtric.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
# Vicente Antonio Martínez-Pujalte López

Vicente Martínez-Pujalte López (Múrcia, 11 de gener de 1956) és un polític valencià d'origen murcià, diputat al Congrés dels Diputats des de la V Legislatura.

## Biografia

Llicenciat en Ciències Econòmiques, és tècnic de la Cambra Oficial de Comerç, Indústria i Navegació de València. Ha estat professor d'econòmiques de la Universitat de València. Ha estat membre del Comitè Executiu Provincial de PP de València i del regional del País Valencià. En el camp empresarial, ha estat administrador de Omarest S.A, societat valenciana, i vicepresident de la UE Llevant.
Diputat per la província de València del PP a les eleccions generals espanyoles de 1993, en la qual va ser donat d'alta el 28 de juny de 1996, en substitució de José Manuel García-Margallo y Marfil, va repetir a les eleccions generals espanyoles de 1996, 2000, 2004. A les eleccions de 2008 fou elegit diputat per Múrcia. És germà del diputat per UCD en la legislatura constituent, Jesús Roque Martínez-Pujalte.
Va ser el primer diputat a ser expulsat del Congrés dels Diputats, després d'haver estat cridat a l'ordre en tres ocasions. Des de 1976 fins a l'any 2006, ningú havia estat expulsat de la cambra baixa. En 2015, segons el diari El País, Pujalte hauria cobrat 75.000 € de manera irregular de l'empresa constructora Grup Collosa a través de la seva pròpia, en el marc d'un cas de corrupció en Castella i Lleó destapat i investigat per l'Agència Tributària.

## Referències

* ↑ «Manuel Marín expulsa del Congreso a Martínez Pujalte tras tres llamadas al orden». El Mundo [Madrid], 11-05-2006 [Consulta: 22 abril 2015].
* ↑ «La 'trama eólica' destapa pagos de 429.000 euros de una constructora a Trillo y Pujalte». El Diario, 22-04-2014 [Consulta: 22 abril 2015].

## Enllaços externs

* Fitxa del Congrés
* Martínez-Pujalte es presenta per Múrcia
# Vincent Poirier

Vincent Poirier (Clamart, 17 d'octubre de 1993) és un jugador de bàsquet francès. Amb 2,11 metres d'alçada, juga en la posició de pivot.

## Carrera esportiva

El pivot francès va desenvolupar tota el començament de la seva carrera a les files del Paris-Levallois, amb l'excepció de la temporada 2014-15 en què va ser cedit a l'Hyères-Toulon de la Pro B. També formaria part del Centre Fédéral de Basket-Ball filial del club parisenc i el 2016, arriba a l'equip referència de la capital parisenca, el Paris-Levallois Basket per debutar a la PRO A.
En el mes de juliol de 2016 disputaria l'NBA Summer League amb els Orlando Magic. En el mes de juny de 2017 es va comprometre amb el Saski Baskonia de la lliga ACB, signant per tres temporadas.

## Referències

* ↑ Vincent Poirier jugador a l'ACB
* ↑ «El Baskonia ficha por tres años al poste francés Vincent Poirier, según Le Parisien». Notícias de Álava, 09-06-2017 [Consulta: 1r gener 2019].
# Vicente Sales Musoles

Vicente Sales Musoles (Borriana, 1883 - 1958) fou un advocat i polític valencià, conegut com El Roget de faroles. Fou diputat durant la restauració borbònica i durant la Segona República Espanyola

## Biografia

Estudià dret i filosofia i lletres a la Universitat de València, i més tard a la Universitat de Madrid, on es doctorà el 1900. Treballà com a passant de Niceto Alcalá-Zamora y Torres i a les eleccions generals espanyoles de 1916 fou elegit diputat per la Seu d'Urgell dins el Partit Liberal. Després fou nomenat president de la Secció Agrícola de la Confederació Espanyola d'Empresaris.
En proclamar-se la Segona República Espanyola, va ingressar a la Dreta Liberal Republicana i fou elegit diputat per la província de Castelló a les eleccions generals espanyoles de 1931. Poc després fou nomenat ambaixador d'Espanya al Brasil.

## Notes

* ↑ José Varela Ortega. El poder de la influencia: geografía del caciquismo en España (1875-1923), p.724.

## Referències

* Petita biografia Arxivat 2011-06-18 a Wayback Machine.
* Fitxa del Congrés dels Diputats
# Vicente Santolaria Escrig

Vicente Santolaria Escrig («Chirles») (Cirat, 1902 - Tremp, 1948) fou un activista polític anarquista valencià, militant de la CNT que fou elegit alcalde de Cirat pel Front Popular el 1936. El seu nom és conegut per haver estat el primer cas resolt d'un desaparegut del franquisme, gràcies al programa d'identificació genètica del Departament d'Afers i Relacions Institucionals i Exteriors i Transparència de la Generalitat de Catalunya.

## Biografia

Va néixer a Cirat, i a 4 anys va perdre la seva mare, morta de part en néixer el seu germà. Amb només 14 anys va anar a Barcelona i va començar a treballar en la construcció, on va entrar en contacte amb grups anarquistes i especialment amb la CNT de Salvador Seguí. Es va exiliar a França durant la dictadura de Primo de Rivera i va tornar amb la proclamació de la Segona República. Llavors va fundar la CNT a Cirat, el 1931, i va impulsar diferents cooperatives. La seva iniciativa va fer que fos nomenat alcalde del poble el 1936, com a president del Comitè Municipal i Antifeixista. Més tard es va mobilitzar amb els republicans i va ser acusat d'incitació a la rebel·lió, cosa que li va costar una condemna de 16 anys de presó, dels quals en va complir dos i mig. Havia estat acusat de maqui i, en conèixer l'assalt guerriller a un llogaret proper a 1948, va marxar a peu fins a Barcelona per amagar-se amb una identitat falsa, i es va traslladar de nou en aconseguir una feina a Mata-solana, però llavors va ser detingut i va morir el 1948 a la caserna de la Guàrdia Civil de Tremp, probablement assassinat, tot i que la versió oficial de la Guàrdia Civil fou el suïcidi.
Durant molts anys ningú no va saber on es trobaven les seves restes, fins que els seus familiars van aconseguir que s'identifiqués el seu cos en una fossa sense identificar al cementiri de Tremp, mercès a proves d'identificació genètica ofertes per la Generalitat de Catalunya. Aquest fou el primer cas resolt d'un desaparegut del franquisme, gràcies al programa d'identificació genètica del Departament d'Afers i Relacions Institucionals i Exteriors i Transparència de la Generalitat de Catalunya.

## Referències

* 1 2 3 González, Sara. «El «Chirles» torna a casa: les restes de l'anarquista són identificades a Tremp». Nació Digital. [Consulta: 15 gener 2017].
* 1 2 3 Mira, Monica. «Vicente Santolaria regresa a Cirat». diari Levante, 14-01-2017. [Consulta: 15 gener 2017].
* ↑ Regué, Júlia. «Juan Santolaria: "Es indecente que no se busque a los muertos de una guerra civil"». El Periódico, 13-01-2017. [Consulta: 15 gener 2017].
* ↑ González, Sara. «Identificat al cementiri de Tremp un anarquista de Castelló mort a mans franquistes». Nació digital. [Consulta: 15 gener 2017].
# Volta a Llombardia 1977

La Volta a Llombardia 1977 fou la 71a edició de la clàssica ciclista Volta a Llombardia. La cursa es va disputar el diumenge 8 d'octubre de 1977, sobre un recorregut de 257 km. El vencedor final fou l'italià Gianbattista Baronchelli, per davant de Jean-Luc Vandenbroucke i Franco Bitossi.

## Classificació general

| | Ciclista | Equip | Temps |
| 1 | Gianbattista Baronchelli | Scic | 7h 03' 00" |
| 2 | Jean-Luc Vandenbroucke | Peugeot-Esso | + 1'07 |
| 3 | Franco Bitossi | Vibor | m. t. |
| 4 | Ronald De Witte | Brooklyn | m. t. |
| 5 | Wladimiro Panizza | Scic | m. t. |
| 6 | Alfio Vandi | Magniflex-Torpado | m. t. |
| 7 | Joop Zoetemelk | Miko-Mercier-Hutchinson | m. t. |
| 8 | Johan De Muynck | Brooklyn | + 2'05. |
| 9 | Giuseppe Perletto | Magniflex-Torpado | m. t. |
| 10 | Fabrizio Fabbri | Sanson | + 3'03 |

## Enllaços externs

* Web oficial de la cursa (italià)
* «Cyclisme - Tour de Lombardie - 1977». les-sports.info. [Consulta: 18 desembre 2015].
* «Giro di Lombardia 1977». cyclebase.nl. [Consulta: 18 desembre 2015].
* «71a edizione Giro di Lombardia (1977)». museociclismo.it. [Consulta: 18 desembre 2015].